Diari Oficial de la Generalitat Valenciana


Sumari del DOGV 4571, del 22-08-2003 (2003/9161)

ORDE de 10 de juliol de 2003, de la Conselleria de Justícia i Administracions Públiques, per la qual s'aprova la classificació en classe primera del lloc d'oficial major de l'Ajuntament del Campello.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/9161


Data del document
:   10-07-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Campello, el
    * qualificació del personal
    * professió administrativa
    * administració local
    * funcionari

ORDE de 10 de juliol de 2003, de la Conselleria de Justícia i Administracions Públiques, per la qual s'aprova la classificació en classe primera del lloc d'oficial major de l'Ajuntament del Campello. [2003/9161]
  
El lloc de treball d'oficial major de l'Ajuntament del Campello es troba actualment classificat en classe segona, reservat a funcionaris amb habilitació de caràcter nacional pertanyents a la subescala de secretaria, categoria d'entrada.
  
El Ple de l'Ajuntament del Campello, en sessió celebrada el dia 27 de febrer de 2003, va acordar modificar la plantilla de personal, amb la reclassificació del lloc de treball d'oficial major en categoria superior.
  
En el mateix acord plenari se sol·licita a esta Conselleria de Justícia i Administracions Públiques la classificació del citat lloc de treball en classe primera, reservada la seua provisió a funcionaris amb habilitació de caràcter nacional de la subescala de secretaria, categoria superior.
  
Consta en l'expedient certificat expedit per la Secretaria General de la corporació acreditatiu de l'aprovació de la plantilla, i la seua publicació en el Butlletí Oficial de la Província, núm. 82 de 9 d'abril de 2003.
  
Vist el que disposa l'article 2 del Reial Decret 1732/1994, de 29 de juliol, en l'apartat a) del qual disposa que les secretaries de classe primera estan reservades a funcionaris pertanyents a la subescala de secretaria, categoria superior.
  
En virtut d'això, i en ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
I. Classificar el lloc de treball d'oficial major de l'Ajuntament del Campello en secretaria de classe primera, i queda reservat a funcionaris amb habilitació de caràcter nacional pertanyents a la subescala de secretaria, categoria superior.
  
II. La modificació de la classificació d'este lloc de treball, no afectarà la destinació de qui l'estiguera exercint amb caràcter definitiu.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 10 de juliol de 2003
  
El conseller de Justícia i Administracions Públiques